CELEX: 52017PC0162
Language: da
Date: 2017-04-06
Title: Forslag til RÅDETS AFGØRELSE om den holdning, der skal indtages på vegne af Den Europæiske Union i Det Blandede Udvalg, som er nedsat ved den regionale konvention om pan-Euro-Middelhavsregler for præferenceoprindelse, hvad angår Ukraines anmodning om at blive kontraherende part i denne konvention

EUROPA-KOMMISSIONEN
            Bruxelles, den 6.4.2017
            COM(2017) 162 final
            2017/0072(NLE)
            Forslag til
            RÅDETS AFGØRELSE
            om den holdning, der skal indtages på vegne af Den Europæiske Union i Det Blandede Udvalg, som er nedsat ved den regionale konvention om pan-Euro-Middelhavsregler for præferenceoprindelse, hvad angår Ukraines anmodning om at blive kontraherende part i denne konvention
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               I den regionale konvention om pan-Euro-Middelhavsregler for præferenceoprindelse
                  1
                (i det følgende benævnt "konventionen") fastsættes der bestemmelser om oprindelsen for varer, der handles med inden for rammerne af de relevante aftaler, som er indgået mellem de kontraherende parter.
            
            
               I artikel 5, stk. 1, i konventionen fastsættes det, at en tredjepart kan blive kontraherende part i konventionen, såfremt kandidatlandet eller -territoriet har en frihandelsaftale, der indeholder præferenceoprindelsesregler, med mindst én af de kontraherende parter. I den sammenhæng skal en tredjepart ifølge konventionens artikel 5, stk. 2, og stk. 3, indgive en skriftlig anmodning om tiltrædelse af konventionen til depositaren, som igen skal forelægge anmodningen for Det Blandede Udvalg til behandling. I konventionens artikel 2, stk. 2, fastsættes det, at "tredjepart" i denne konvention skal forstås som ethvert naboland eller -territorium, som ikke er kontraherende part.
            
            
               Ukraine indgav den 12. september 2016 en skriftlig anmodning om tiltrædelse af konventionen til depositaren for konventionen (Generalsekretariatet for Rådet for Den Europæiske Union).
            
            
               Ukraines myndigheder bekræftede, at Ukraine har en frihandelsaftale med flere kontraherende parter, særligt med EU, EFTA-landene, den tidligere jugoslaviske republik Makedonien og Montenegro. Dermed opfylder Ukraine den betingelse, der er fastsat i konventionens artikel 5, stk. 1, for at blive en kontraherende part. 
            
            
               Anmodningen bør derfor forelægges for Det Blandede Udvalg under konventionen, jf. konventionens artikel 4, stk. 3, litra b), med henblik på at træffe afgørelse om en opfordring til Ukraine om at tiltræde konventionen. Den holdning, der skal indtages af EU i Det Blandede Udvalg, bør fastlægges af Rådet.
            
            
               Efter Kommissionens opfattelse kræver Ukraines tiltrædelse ingen overgangsforanstaltninger, som anført i artikel 4, stk. 3, litra c), i konventionen.
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               Retsgrundlaget for Rådets afgørelse er artikel 207, sammenholdt med artikel 218, stk. 9, i traktaten om Den Europæiske Unions funktionsmåde.
            
            
               I artikel 218, stk. 9, i traktaten om Den Europæiske Unions funktionsmåde fastsættes det, at når en afgørelse, der har retsvirkninger, skal træffes i et organ nedsat ved en international aftale, vedtager Rådet på forslag af Kommissionen eller Unionens højtstående repræsentant for udenrigsanliggender og sikkerhedspolitik en afgørelse om, hvilken holdning der skal indtages på vegne af Den Europæiske Union. 
            
            
               Den afgørelse, der skal træffes af Det Blandede Udvalg under konventionen, henhører under denne bestemmelse.
            
            
               •Nærhedsprincippet (for områder, der ikke er omfattet af enekompetence)
            
            
               Forslaget hører under Unionens enekompetence. 
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               •Høringer af interesserede parter
            
            
               Konventionens kontraherende parter og medlemsstaterne blev på mødet i Det Blandede Udvalg under konventionen den 28. september 2016 informeret om den anmodning, der er fremsat af Ukraine.
            
         
         
            
               •Indhentning og brug af ekspertbistand
            
            
               Der har ikke været behov for ekstern ekspertbistand.
            
            
               •Konsekvensanalyse
            
            
               Det har desuden ikke været nødvendigt at gennemføre en konsekvensanalyse, da en tredjeparts tiltrædelse af konventionen kun er underlagt den betingelse, at den har en frihandelsaftale med mindst én af konventionens kontraherende parter.
            
            
               2017/0072 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på vegne af Den Europæiske Union i Det Blandede Udvalg, som er nedsat ved den regionale konvention om pan-Euro-Middelhavsregler for præferenceoprindelse, hvad angår Ukraines anmodning om at blive kontraherende part i denne konvention
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 207 sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Den regionale konvention om pan-Euro-Middelhavsregler for præferenceoprindelse ("konventionen"), i hvilken der fastsættes bestemmelser om oprindelsen for de varer, der handles med inden for rammerne af de relevante aftaler, som er indgået mellem de kontraherende parter, trådte i kraft den 1. december 2012.
            
            
               (2)I artikel 5, stk. 1, i konventionen fastsættes det, at en tredjepart kan blive kontraherende part i konventionen, såfremt kandidatlandet eller -territoriet har en frihandelsaftale, der indeholder præferenceoprindelsesregler, med mindst én af de kontraherende parter.
            
            
               (3)I den sammenhæng skal en tredjepart ifølge konventionens artikel 5, stk. 2, og stk. 3, indgive en skriftlig anmodning om tiltrædelse af konventionen til depositaren, som igen skal forelægge anmodningen for Det Blandede Udvalg til behandling.
            
            
               (4)Ukraine indgav den 12. september 2016 en skriftlig anmodning om tiltrædelse af konventionen til depositaren for konventionen.
            
            
               (5)Ukraine har en frihandelsaftale med flere kontraherende parter i konventionen og opfylder dermed den betingelse, der er fastsat i konventionens artikel 5, stk. 1, for at blive en kontraherende part.
            
            
               (6)I henhold til artikel 4, stk. 3, litra b), i konventionen træffer Det Blandede Udvalg afgørelse om opfordringer til tredjeparter om at tiltræde konventionen.
            
            
               (7)Den Europæiske Unions holdning i Det Blandede Udvalg bør være at stemme for en afgørelse om at opfordre Ukraine til at tiltræde konventionen —
            
            
               VEDTAGET DENNE AFGØRELSE: 
            
         
         
            
               Artikel 1
            
            
               Den holdning, der skal indtages af Den Europæiske Union i Det Blandede Udvalg under den regionale konvention om pan-Euro-Middelhavsregler for præferenceoprindelse, hvad angår Ukraines anmodning om at blive kontraherende part i konventionen, baseres på Det Blandede Udvalgs udkast til afgørelse, der er knyttet til nærværende afgørelse. 
            
            
               Mindre ændringer af udkastet til afgørelse kan vedtages af Unionens repræsentanter i Det Blandede Udvalg uden yderligere afgørelse truffet af Rådet.
            
            
               Artikel 2
            
            
               Det Blandede Udvalgs afgørelse offentliggøres efter vedtagelsen i Den Europæiske Unions Tidende.
            
            
               Artikel 3
            
            
               Denne afgørelse træder i kraft på dagen for vedtagelsen.
            
            
            
               Udfærdiget i Bruxelles, den .
            
            
               
                     På Rådets vegne
               
               
                     Formand
               
            
         
         
            
                  
                     (1)
                  EUT L 54 af 26.2.2013, s. 4.
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 6.4.2017
            COM(2017) 162 final
            BILAG
            til
            Forslag til Rådets afgørelse
            om den holdning, der skal indtages på vegne af Den Europæiske Union i Det Blandede Udvalg, som er nedsat ved den regionale konvention om pan-Euro-Middelhavsregler for præferenceoprindelse, hvad angår Ukraines anmodning om at blive kontraherende part i denne konvention
            
               
         
         
            
               Udkast 
               AFGØRELSE nr. 1/2017
               VEDTAGET AF DET BLANDEDE UDVALG UNDER DEN REGIONALE KONVENTION om pan-Euro-Middelhavsregler for præferenceoprindelse 
            
            
               af xx xx 2017
            
            
               hvad angår Ukraines anmodning om at blive kontraherende part i den regionale konvention om pan-Euro-Middelhavsregler for præferenceoprindelse
            
            
               Det Blandede Udvalg har —
            
            
               under henvisning til den regionale konvention om pan-Euro-Middelhavsregler for præferenceoprindelse
                  1
               , og
            
            
               ud fra følgende betragtninger:
            
            
               (1)I artikel 5, stk. 1, i den regionale konvention om pan-Euro-Middelhavsregler for præferenceoprindelse ("konventionen") fastsættes det, at en tredjepart kan blive kontraherende part i konventionen, såfremt kandidatlandet eller -territoriet har en frihandelsaftale, der indeholder præferenceoprindelsesregler, med mindst én af de kontraherende parter.
            
            
               (2)Ukraine indgav den 12. september 2016 en skriftlig anmodning om tiltrædelse af konventionen til depositaren for konventionen.
            
            
               (3)Ukraine har en frihandelsaftale med flere kontraherende parter i konventionen og opfylder dermed den betingelse, der er fastsat i konventionens artikel 5, stk. 1, for at blive en kontraherende part.
            
            
               (4)I henhold til artikel 4, stk. 3, litra b), i konventionen træffer Det Blandede Udvalg afgørelse om opfordringer til tredjeparter om at tiltræde konventionen —
            
            
               VEDTAGET DENNE AFGØRELSE:
            
            
               Artikel 1
            
            
               Ukraine opfordres til at tiltræde den regionale konvention om pan-Euro-Middelhavsregler for præferenceoprindelse.
            
            
               Artikel 2
            
            
               Denne afgørelse træder i kraft den […].
            
            
               Udfærdiget i Bruxelles, den […].
            
            
                  På Det Blandede Udvalgs vegne
            
            
                  Formand
            
         
         
            
                  
                     (1)
                  EUT L 54 af 26.2.2013, s. 4.